ראובית הלפרין

ראובית ("תותי") הלפרין בלוך (29 ביולי 1960 - 15 ביוני 2014) הייתה פרופסור לגינקולוגיה ומיילדות במרכז רפואי אסף הרופא. בצעירותה, הייתה אלופת ישראל בהתעמלות אמנותית. ייצגה את ישראל בשלוש אליפויות עולם בהתעמלות אמנותית (1973, 1975, 1977).

ביוגרפיה 
ראובית נולדה בליטא שבברית המועצות למשפחת בלוך. לאחר שעלתה לישראל ב-1973, החלה להתאמן בקבוצת "הפועל חולון".

באליפות העולם בהתעמלות אמנותית שנערכה ברוטרדם הולנד ב-1973, הראשונה שבה מתעמלות ישראליות השתתפו, סיימה בלוך במקום 54 בתחרות הקרב רב אישית. באליפות העולם, שנערכה במדריד ספרד ב-1975 היא סיימה במקום 33 בתחרות הקרב רב אישית, נעדרו מאליפות זו שתי המדינות המובילות בעולם, בולגריה וברית המועצות וכן מזרח גרמניה. באליפות העולם שנערכה בבזל שווייץ ב-1977 היא דורגה במקום 69 בתחרות הקרב רב אישית.

הלפרין פרופסורית לגינקולוגיה ומיילדות וכיהנה כסגנית מנהל החטיבה למיילדות וגינקולוגיה בבית חולים אסף הרופא. היא סיימה את לימודי הרפואה בטכניון בשנת 1984. לאחר סיום לימודי הרפואה, קיבלה תואר PhD מאוניברסיטת תל אביב, אותו השלימה במהלך שירותה הצבאי במסגרת העתודה האקדמאית. בשנת 2004 קיבלה תואר פרופסור באוניברסיטת תל אביב וכהנה כפרופסור מן המניין. בשנת 2010 הוכנסה הלפרין לרשימת "100 החוקרים המשפיעים ביותר בעולם".

בשנת 2003 חלתה במחלה ממארת, סרטן שד גרורתי.
הלפרין הייתה נשואה לד"ר דורון הלפרין ולהם שני ילדים.

תחרות גביע האיגוד בהתעמלות אומנותית נקרא על שמה של הלפרין.

קישורים חיצוניים 
 ראובית הלפרין, באתר The-Sports

הערות שוליים 

מתעמלות אומנותיות ישראליות
סגל אוניברסיטת תל אביב: רפואה
גינקולוגיות ישראליות
גינקולוגים ישראלים
אלופות ישראל בספורט
בוגרות תיכון אילון/חדש (חולון)
בוגרי תיכון אילון/חדש (חולון)
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
בעלות תואר דוקטור לרפואה מאוניברסיטת תל אביב
בעלי תואר דוקטור לרפואה מאוניברסיטת תל אביב
בוגרות העתודה האקדמית
בוגרי העתודה האקדמית
סגל המרכז הרפואי שמיר
ישראליות שנולדו ב-1960
ישראלים שנולדו ב-1960
ישראליות שנפטרו ב-2014
ישראלים שנפטרו ב-2014